

REPUBLIKA HRVATSKA

DUBROVAČKO-NERETVANSKA ŽUPANIJA

OPĆINA TRPANJ

OPĆINSKI NAČELNIK

Trpanj, 30. svibnja 2018.

**JAVNI POZIV**

**ZA DOSTAVU ZAHTJEVA ZA**

**ZAKUP PARKING MJESTA U VLASNIŠTVU**

**OPĆINE TRPANJ**

Općina Trpanj poziva sve zainteresirane pravne i fizičke osobe s prebivalištem/sjedištem tvrtke i/ili poslovne jedinice tvrtke na području Općine Trpanj da podnesu zahtjev za zakup parkirnih mjesta u vlasništvu Općine Trpanj i to:

1. Parkirna mjesta u Ul. Žalo, ukupno 24 mjesta (od broja 1. do broja 24.)
2. Parkirna mjesta u Ul. Put vila, ukupno 16 mjesta (od broja 1. do broja 16.)
3. Parkirna mjesta u Ul. Kralja Tomislava ispod Crkve, ukupno 21 mjesto (od broja 1. do broja 17. i od broja 20. do broja 23.)
4. Parkirna mjesta u Ul. Kralja Tomislava ispred bivše Policijske postaje, ukupno 5. mjesta (od broja 1. do broja 5.)

Parkirna mjesta daju se u zakup po cijeni za jedno parkirno mejsto u iznosu od:

* **600,00 kn** **mjesečno** za pravne osobe i obrtnike (+ 20% poreza) i
* **400,00 kn** **mjesečno** za fizičke osobe u koje se ubrajaju i iznajmljivači (+ 20% poreza).

Parkirna mjesta daju se u zakup na vrijeme **od 15. lipnja do 15. rujna 2018.godine** (fiksno i nepromijenjivo vrijeme).

**Redoslijed prava prvenstva:**

Pravo prvenstva za zakup parkirnih mjesta u **Ul. Žalo** **i Put vila** imaju osobe s prijavljenim prebivalištem ili sjedištem tvrtke i/ili izdvojene poslovne jedinice u Ulicama: Žalo i Put od vila do kućnog broja 2.

Pravo prvenstva za zakup parkirnih mjesta u **Ul. Kralja Tomislava ispod Crkve**, imaju osobe s prebivalištem ili sjedištem tvrtke i/ili izdvojene poslovne jedinice u Ulicama: Kralja Tomislava 41, Put Zaborča, Donje kuće, Ogrc, Andričići i Don Nedjeljka Subotića. Pravo prvenstva za zakup parkirnih mjesta u **Ul. Kralja Tomislava ispred bivše Policijske postaje** imaju osobe s prebivalištem ili sjedištem tvrtke i/ili izdvojene poslovne jedinice u Ulicama: Kralja Tomislava od kućnog broja 1. do kućnog broja 40.

U slučaju da pristigne **veći** **broj zahtjeva** s pravom prvenstva temeljem prebivališta/sjedišta tvrtke i/ili poslovne jedinice, od broja parkirnih mjesta koja se daju u zakup, podjela će se izvršiti na način da će svakom podnositelju zahtjeva biti odobreno u zakup jedno parkirno mjesto, a za preostala parkirna mjesta prednost će imati ranije pristigli zahtjevi, sve do podjele svih parkirnih mjesta.

U slučaju da pristigne **manji broj zahtjeva** osoba koje imaju prednost s osnova mjesta prebivališta/sjedišta tvrtke i/ili poslovne jedinice od broja parkirnih mjesta koja se daju u zakup, podjela će se izvršiti na način da će se parkirna mjesta dodijeliti i svim ostalim podnositeljima zahtjeva s prijavljenim prebivalištem/sjedištem tvrtke i/ili poslovne jedinice na području Općine Trpanj, po redoslijedu zaprimanja zahtjeva.

Pisani zahtjevi se dostavljaju na adresu:

OPĆINA TRPANJ, K.Tomislava 41,

s naznakom “zahtjev za parkirno mjesto u Ul.\_\_\_\_\_\_”

Rok za dostavu zahtjeva:  **08. lipnja 2018.godine,**

Zahtjevi se dostavljaju izravno u pisarnicu Općine Trpanj, svakim radnim danom od 8,00-14,oo sati ili poštom na adresu: Općina Trpanj, 20240 Trpanj, Kralja Tomislava 41. Vrijeme pečata na poštanskoj pošiljci je vrijeme predaje-zaprimanja ponude.

Uz zahtjev koji sadrži: ime i prezime za fizičke i/ili naziv pravne osobe ili obrta, adresu stanovanja/sjedišta tvrtke i/ili poslovne jedinice, OIB i oznaku broja parkirnog mjesta koje se traži u zakup, potrebno je priložiti i:

- osobnu iskaznicu za fizičke osobe i izvadak iz sudskog/obrtnog registra za pravne osobe i obrtnike (presliku ili izvornik),

- potvrdu o ne postojanju duga prema Općini Trpanj i društvima Komunalno Trpanj d.o.o. i Izvor Orah d.o.o.

Nepravodobni i nepotpuni zahtjevi neće se razmatrati.

Zakupnina se plaća **unaprijed,** najkasnije do 14. lipnja 2018.godine, u korist žiro računa zakupodavca broj: HR91 2407000-1860100000, OTP banka, s pozivom na predbroj HR68 5738 – OIB zakupca.

Sa svim zakupcima parkirnih mjesta zaključit će se ugovor o zakupu javne površine te će se donijeti rješenje o plaćanju poreza na javne površine (20% od naknade).

Potvrdu o plaćenoj zakupnini (za tri mjeseca) potrebno je dostaviti zakupodavatelju prije zaključenja ugovora o zakupu.

Općinski načelnik

Jakša Franković, dipl.oec.